એ માટે તે પંદર વર્ષની હતી ત્યારથી તેણે આ કાર્ય હાથમાં લીધું છે. જોકે જાહ્નવી છ વર્ષની હતી ત્યારે સ્કૂલમાં રમાતી ધનુર્વિદ્યાની સ્પોર્ટ્સમાં ઘણી આગળ પડતી હતી. જાહ્નવી કહે છે, ‘કોઈ પણ કામમાં એકાગ્રતા કેળવાય તેમ જ ફોકસ વધે એટલે મેં આર્ચરી શીખવાનું શરૂ કર્યું. એમાં હું અવ્વલ નંબરે આવવા લાગી. સ્પીડ અને પિક-અપને લીધે બે જ વર્ષમાં હું સ્ટેટ લેવલ પર રમવા અમરાવતી, પુણે, ઔરંગાબાદ, સોલાપુર, કોલ્હાપુર સુધી પહોંચી ગઈ. જોકે આર્ચરી બહુ પૉપ્યુલર ગેમ નથી એટલે અન્ડર-૧૬, અન્ડર-૧૯ અને ઓપન કૅટેગરી એમ ત્રણ લેવલ રાખવામાં આવતાં.’